# XIV amžius

**Keturioliktas mūsų eros amžius** – šimto metų laikotarpis, prasidėjęs 1301 metų sausio 1 dieną ir pasibaigęs 1400 metų gruodžio 31 dieną.

Tūkstantmečiai: 1 tūkstantmetis – **2 tūkstantmetis** – 3 tūkstantmetis

Amžiai: XIII amžius – **XIV amžius** – XV amžius

Dešimtmečiai: 1-as 2-as 3-as 4-as 5-as 6-as 7-as 8-as 9-as 10-as

## Įvykiai

* Amž. pradž., viduramžiais, stipriai atvėso klimatas, todėl tas laikotarpis dar kartais vadinamas Mažuoju ledynmečiu. Su juo atėjo badmečiai.
* Mažojo ledynmečio pradžia Europoje, spėjama, kilo dėl Kaharoa ugnikalnio Naujojoje Zelandijoje išsiveržimo. Trys liūtinio lietaus metai ir Didžiojo 1315-1317 m. bado pradėjo neprognozuojamo oro erą Šiaurės Europoje, kuri tęsėsi iki pat XIX a.
* 1347–1351 metais Europoje pratrūko Juodąja mirtimi vadinama buboninio maro pandemija. Jos metu išmirė trečdalis Europos gyventojų, t. y. apie 34 milijonus žmonių.
* Apytiksliai nuo 1370 m. temperatūra Vakarų Europoje pradėjo lėtai kilti, masinis badas ir nederlius pasibaigė. Bet šaltos ir lietingos vasaros buvo dažnas reiškinys per visą XV amžių.

### Chronologija

* apie 1300 m. Tebrizas tapo pirmuoju persų miniatiūrų meno centru.
* apie 1300 m. mozaikų dekoras krikščionių bažnyčiose pradėjo užleisti vietą freskoms.
* apie 1300 m. Šiaurės Italijos bankininkai pradėjo vesti dviejų stulpelių pajamų ir išlaidų apskaitą.
* 1301 m. Velso užkariautojas, Anglijos karalius Eduardas I savo įpėdiniui suteikė Velso princo titulą.

 Avinjono Popiežių rūmai
* apie 1305 m. Enriko de Skrovenji užsakė Džotui sukurti freskų ciklą koplyčioje Padujoje.
* 1306 m. Škotijos karaliumi vainikuotas Robertas Briusas.
* 1307 m. Dantė pradėjo rašyti „Dieviškąją komediją“ (baigė 1320 m.).
* 1308 m. Sienos miestas užsakė Dučui nutapyti *Maesta* Sienos katedroje.
* 1308 m. Teutonų ordinas užėmė Gdanską, taip atkirsdamas Lenkijos priėjimą prie jūros prekybinių kelių.
* 1309 m. Klemensas V perkėlė popiežiaus rezidenciją iš Romos į Avinjoną, kur ji buvo beveik 70 metų.
* 1309 m. Hospitaljerų ordinas užėmė Rodo salą, kurią valdė daugiau nei 200 metų.
* 1310 m. 54 riteriai sudeginti ant laužo Prancūzijos karaliui Pilypui IV siekiant sunaikinti Tamplierių ordiną.
* apie 1320 m. Filipas de Vitri sukūrė muzikos notacijos pagrindus.
* apie 1320 m. Florencija išaugo į Europos finansų centrą.
* 1324 m. Malio sultonas Mansa Musa išlaidavo Egipte, aukso vertė smuko.
* 1325 m. Ibn Batuta iš Maroko pradėjo keliones, trukusias 24 metus.
* 1327 m. pasak Petrarkos, jis sutiko ir įsimylėjo Laurą.
* 1333 m. Lenkijos karaliumi tapo Kazimieras III Didysis, jo valdymo metu Lenkija klestėjo.
* 1337 m. prasidėjo Šimtametis karas tarp Anglijos ir Prancūzijos.
* 1338 m. valdžią Japonijoje paėmė Ašikagos klanas.
* apie 1340 m. V. Okamas pradėjo naudoti argumentacijos metodą, pavadintą „Okamo skustuvu“.
* 1345 m. Anglijos karaliui Eduardui III pasiskelbus nemokiu, bankrutavo Florencijos Pacių ir Perucių bankai.
* 1345 m. actekai įkūrė Tenochtitlaną (šiuolaikinį Meksiką).
* 1346 m. Kinijoje pirmą kartą pasireiškė „Juodoji mirtis“.
* 1347 m. šeši Kalė miestiečiai pasiaukojo, kad užbaigti anglų apsiaustį.
* 1348 m. „Juodoji mirtis“ pasiekė Europą. Žydai apkaltinti ligos platinimu, žudomi.
* apie 1349 m. Dž. Bokačas pradėjo rašyti „Dekameroną“
* 1354 m. osmanai užėmė Galipolį, kuris tapo pirmąja jų valda Europoje.

 Puatjė mūšis (XV a. miniatiūra)
* 1356 m. Puatjė mūšis, kuriame anglai sumušė prancūzus ir paėmė į nelaisvę karalių Joną II.
* 1356 m. sukilėlių prieš Juanius vadas Džu Juandžanas įsteigė sostinę Nankiną.
* apie 1365 m. Europoje iškart po artilerijos išrasti nešiojami šaunamieji ginklai.
* 1368 m. Džu Juandžanas išvarė mongolus iš Pekino ir įkūrė Mingų dinastiją. Tibetas paskelbė nepriklausomybę nuo Kinijos.
* 1369 m. per vedybas sustiprėjo Burgundijos hercogystė.
* apie 1370 m. kūrė persų poetas Hafizas.
* 1377 m. Jogaila tapo LDK valdovu.
* 1379 m. nepatenkinti Prancūzijos vyskupai išrinko popiežių (antipopiežių) Klemensą VII pradėdami popiežiškąją schizmą.
* apie 1380 m. ištobulėjus laikrodžiams nustatyta valandos trukmė, lygi 1/24 paros.
* 1380 m. Kulikovo mūšis, kuriame rusų kunigaikščių sąjunga įveikė Ordos kariuomenę.
* 1382 m. Tochtamyšo vadovaujami mongolai sudegino Maskvą.
* 1383 m. Timūro pajėgos užėmė ir sunaikino Heratą. Prasidėjo beveik 20 metų trukę Timūro karai Centrinėje Azijoje.
* 1386 m. Jadvygos ir Jogailos vestuvės, sujungusios Lenkiją ir LDK personaline unija.
* 1387 m. Lietuvos krikštas.
* apie 1387 m. Dž. Čoseris pradėjo „Kenterberio pasakojimų“ ciklą.
* 1389 m. Kosovo mūšis. Osmanų imperija pradėjo kontroliuoti Serbiją.
* 1389 m. po mūšio prie Falšiopingo Margarita I tapo Švedijos, Norvegijos ir Danijos regente.
* 1393 m. Osmanų sultonas Bajazidas I pradėjo kontroliuoti Bulgariją.
* 1397 m. pirmą kartą paminėtas klavesinas.
* 1398 m. Timūro kariuomenė užėmė ir apiplėšė Delį.

#### XIV a. architektūra

 Kinkakudžis (atstatytas po gaisro XX a.)
* 1296–1436 m. Florencijos katedros statybos, 1345 m. pastatytas Senasis tiltas.
* Kryžiuočių statiniai: Marienburgo pilis Prūsijoje ir Didžiojo magistro rūmai Rode.
* 1302–1312 m. pastatytas Oldžeitu mauzoliejus Soltanijoje.
* Avinjono Popiežių rūmai.
* 1322 m. pastatyti Safranbolu Senoji mečetė, Senoji pirtis ir Suleimano Pašos medresė.
* Šv. Klaros vienuolynas Neapolyje.
* apie 1340 m. Dožų rūmai Venecijoje pradėjo įgauti dabartinį pavidalą.
* 1356–1362 m. pastatyta sultono Hasano mečetė-medresė Kaire.
* 1357 m. Karolio tilto Prahoje statybų pradžia.
* 1358 m. baigtos Alhambros rūmų statybos (pradėta 1238 m.).
* apie 1397 m. pastatytas Kinkakudžis Kiote.
* 1397 m. pastatyta Ho dinastijos tvirtovė Vietname.

### Mokslas, technologijos

* Mechaninis laikrodis

### Karas, taika ir politika

### Įvykiai Lietuvoje

* 1323 m. – pirmą kartą paminėtas Vilnius
* 1340 – 1392 m. – karai tarp LDK ir Lenkijos karalystės dėl Haličo – Voluinės.
* 1368 – 1372 m. Lietuvos DK - Maskvos DK karas.
* 1381 – 1384 m. – pirmasis Pilietinis karas dėl valdžios tarp Ldk Jogailos ir Vytauto.
* 1385 – Krėvos unija
* 1387 – Lietuvos krikštas
* 1389 – 1392 m. – antrasis Pilietinis karas dėl valdžios tarp Ldk Jogailos ir Vytauto.

## Šimtmečio žmonės

### Pasaulio lyderiai

### Kiti

|  |  |  |
| --- | --- | --- |
| * Dantė, italų poetas, rašytojas.
* Petrarka, italų poetas, humanistas.
* Dž. Bokačas, italų rašytojas.
* Hafizas, persų poetas.
* Džotas, italų tapytojas.
 | * Ibn Batuta, maurų keliautojas.
* Dž. Čoseris, anglų poetas, rašytojas.
* V. Okamas, anglų filosofas.
* Mokytojas Ekhartas, vokiečių filosofas.
* Šv. Kotryna Sienietė, katalikų religinė veikėja.
 | * Ibn Chaldūnas, arabų istorikas.
* Vilius Telis, legendinis Šveicarijos herojus.
* Gijomas de Mašo, prancūzų poteas, kompozitorius.
* Džonas Viklifas, anglų teologas.
* Dučas, italų tapytojas.
 |

### Lietuvos šimtmečio žmonės

* Gediminas, Lietuvos Didysis Kunigaikštis.
* Algirdas, Lietuvos Didysis Kunigaikštis.
* Kęstutis, Lietuvos Didysis Kunigaikštis.
* Jogaila, Lenkijos karalius ir Lietuvos Didysis Kunigaikštis.
* Vytautas, Lietuvos Didysis Kunigaikštis.

## Dešimtmečiai ir Metai

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **10-as** | 1291 | 1292 | 1293 | 1294 | 1295 | 1296 | 1297 | 1298 | 1299 | 1300 |
| **1-as** | 1301 | 1302 | 1303 | 1304 | 1305 | 1306 | 1307 | 1308 | 1309 | 1310 |
| **2-as** | 1311 | 1312 | 1313 | 1314 | 1315 | 1316 | 1317 | 1318 | 1319 | 1320 |
| **3-as** | 1321 | 1322 | 1323 | 1324 | 1325 | 1326 | 1327 | 1328 | 1329 | 1330 |
| **4-as** | 1331 | 1332 | 1333 | 1334 | 1335 | 1336 | 1337 | 1338 | 1339 | 1340 |
| **5-as** | 1341 | 1342 | 1343 | 1344 | 1345 | 1346 | 1347 | 1348 | 1349 | 1350 |
| **6-as** | 1351 | 1352 | 1353 | 1354 | 1355 | 1356 | 1357 | 1358 | 1359 | 1360 |
| **7-as** | 1361 | 1362 | 1363 | 1364 | 1365 | 1366 | 1367 | 1368 | 1369 | 1370 |
| **8-as** | 1371 | 1372 | 1373 | 1374 | 1375 | 1376 | 1377 | 1378 | 1379 | 1380 |
| **9-as** | 1381 | 1382 | 1383 | 1384 | 1385 | 1386 | 1387 | 1388 | 1389 | 1390 |
| **10-as** | 1391 | 1392 | 1393 | 1394 | 1395 | 1396 | 1397 | 1398 | 1399 | 1400 |
| **1-as** | 1401 | 1402 | 1403 | 1404 | 1405 | 1406 | 1407 | 1408 | 1409 | 1410 |

## Išnašos